**เกณฑ์โครงการวิจัยที่สามารถได้รับการพิจารณาจริยธรรมการวิจัยแบบยกเว้น (Exemption review)**

 โครงการวิจัยที่สามารถได้รับการพิจารณาจริยธรรมการวิจัยแบบยกเว้น ได้แก่ โครงการวิจัยที่มีลักษณะดังต่อไปนี้

1. งานวิจัยที่กระทำภายใต้การเรียนการสอนและการปฏิบัติการสอนที่ได้รับการยอมรับอย่างกว้างขวาง เช่น

1.1) งานวิจัยที่เกี่ยวข้องกับวิธีการสอนตามปกติ

1.2) งานวิจัยที่ศึกษาถึงประสิทธิผลหรือการเปรียบเทียบระหว่างเทคนิคการสอน หลักสูตร และวิธีการจัดการในห้องเรียนที่หลากหลาย

1. งานวิจัยที่เกี่ยวเนื่องกับการวัดผลทางการศึกษา เช่น การนึกคิด การวินิจฉัย ความถนัด ความสำเร็จ หรืองานวิจัยที่เกี่ยวเนื่องกับการสำรวจ การสัมภาษณ์ การสังเกตพฤติกรรมทางสังคม (ถ้าอาสาสมัครผู้รับการวิจัยเป็นกลุ่มคนเปราะบาง เช่น เด็กหรือนักโทษ ไม่สามารถขอยกเว้นการพิจารณาได้) ที่มีลักษณะดังนี้

2.1) ข้อมูลที่ได้รับหรือบันทึกนั้นจะต้องไม่สามารถสื่อหรืออ้างอิงไปถึงอาสาสมัครผู้รับการวิจัยได้

2.2) ข้อมูลที่เผยแพร่ออกไปต้องไม่ทำให้อาสาสมัครผู้รับการวิจัยได้รับอันตรายต่อชีวิต ทรัพย์สิน ความน่าเชื่อถือในสังคม อาชีพ และความเคารพนับถือ

2.3) อาสาสมัครผู้รับการวิจัยได้รับการเลือกตั้งหรือแต่งตั้งที่เป็นที่รับรู้กันทั่วไป หรืออาสาสมัครผู้รับการวิจัยเป็นผู้แทนในตำแหน่งต่างๆ ทางสังคม

2.4) เป็นความต้องการของรัฐที่ให้เปิดเผยชื่ออาสาสมัครผู้รับการวิจัยได้

1. งานวิจัยที่มีการเก็บข้อมูลจากข้อมูลหรือแฟ้มข้อมูลหรือตัวอย่างสำหรับตรวจพยาธิสภาพที่มีอยู่แล้วและได้เผยแพร่ให้เป็นที่รับรู้แก่สาธารณชนทั่วไป หรือข้อมูลเหล่านั้นถูกบันทึกโดยผู้สังเกตการณ์ที่ไม่สามารถสื่อไปถึงหรือชี้ชัดไปถึงผู้ที่เป็นเจ้าของข้อมูลได้
2. งานวิจัยหรือกรณีศึกษาหรือการศึกษาต้นแบบที่กระทำเพื่อการประเมิน/ทดสอบที่เป็นสาธารณะประโยชน์หรือการให้บริการของชุมชน/สังคม
3. การทดสอบคุณภาพอาหารที่มีลักษณะดังนี้

5.1) อาหารนั้นไม่มีวัตถุเจือปนอาหาร (Food additives) หรือมีวัตถุเจือปนอาหารที่เป็นชนิดและมีปริมาณในระดับที่อนุญาตให้ใช้ได้ตามข้อกำหนดของหน่วยงานที่เกี่ยวข้อง

5.2) อาหารนั้นประกอบไปด้วยส่วนประกอบของอาหาร (Food ingredients) ที่มีปริมาณอยู่ในระดับที่ปลอดภัยตามข้อกำหนดของหน่วยงานที่เกี่ยวข้อง

5.3) อาหารนั้นมีการปนเปื้อนของสารเคมีทางการเกษตรหรือสารมลพิษจากทางสิ่งแวดล้อมในปริมาณที่ต่ำกว่าระดับที่ปลอดภัยตามข้อกำหนดของหน่วยงานที่เกี่ยวข้อง

หมายเหตุ:

1. โครงการวิจัยที่เกี่ยวข้องกับอาสาสมัครผู้รับการวิจัยที่เป็นกลุ่มเปราะบาง (Volnerable groups) เช่น การวิจัยในผู้ที่อ่านเขียนไม่ได้ การวิจัยในผู้ที่มีความบกพร่องในการตัดสินใจหรือความทรงจำ การวิจัยในชนกลุ่มน้อยหรือประชาชนชายขอบ กลุ่มผู้ลี้ภัย การวิจัยในผู้สูงอายุหรือเด็กที่อยู่ในสถานสงเคราะห์ การวิจัยในกลุ่มคนไร้ที่อยู่ การวิจัยในผู้เสพหรือผู้ขายยาเสพติด เป็นต้น โครงการวิจัยนั้นไม่สามารถขอรับการยกเว้นพิจารณาได้

2. โครงการวิจัยที่ได้รับการรับรองแล้วและผู้วิจัยต้องการยื่นส่วนแก้ไขเปลี่ยนแปลง (Amendment) ซึ่งส่วนแก้ไขเพิ่มเติมนั้นมีผลกระทบ เปลี่ยนแปลงความเสี่ยงของอาสาสมัครผู้รับการวิจัยที่เพิ่มขึ้นมากกว่าเกณฑ์การพิจารณาแบบยกเว้น โครงการวิจัยนั้นไม่สามารถขอรับการยกเว้นพิจารณาได้

3. โครงการวิจัยที่ดำเนินการเฉพาะกับกลุ่มบุคคลสาธารณะหรือกลุ่มบุคคลที่กำลังจะได้รับการคัดเลือกเข้าสู่ตำแหน่งงานที่เกี่ยวข้องกับสาธารณะ โครงการวิจัยนั้นไม่สามารถขอรับการยกเว้นพิจารณาได้